Na osnovu prijedloga Komisije za poslovne prostore Univerziteta u Sarajevu - Građevinskog fakulteta br. 04-1-82/21 od 18.01.2021. godine, Odluke Vijeća Univerziteta u Sarajevu - Građevinskog fakulteta br. 02-1-82-2/21 od 25.01.2020. godine i člana 7. Pravilnika o zakupu prostora na Univerzitetu u Sarajevu (Prečišćeni tekst), Univerzitet u Sarajevu - Građevinski fakultet objavljuje

**J A V N I O G L A S**

**za prikupljanje ponuda za izdavanje u zakup poslovnog prostora**

**I Predmet zakupa:**

Univerzitet u Sarajevu – Građevinski fakultet izdaje u zakup sljedeći poslovni prostor:

1. Poslovni prostor u objektu Građevinskog fakulteta u ulici Patriotske lige br. 30, k.č. br. 40/10, općina Centar, katastarska općina Sarajevo IV, koji se nalazi u polovini prostorija ulaznog hola u niskom prizemlju ispod velikog amfiteatra površine 68,84 m2, na period od 3 (tri) godine. Prostor će se koristiti za obavljanje ugostiteljske djelatnosti u okviru registrovane djelatnosti. Početni iznos mjesečne zakupnine iznosi 10,00 KM/m2 bez PDV-a. U cijenu mjesečne zakupnine uračunati su troškovi potrošnje vode i odvoza smeća. Troškovi ostalih komunalnih naknada nisu uračunati u cijenu mjesečne zakupnine.

Za predmetni poslovni prostor obavezni iznos novčanog depozita određuje se u visini tri početne zakupnine, prema članu 7. Pravilnika o zakupu prostora na Univerzitetu u Sarajevu (Prečišćeni tekst). Poslovni prostori se izdaju u zatečenom stanju, a uvid na licu mjesta je po pismenom zahtjevu.

**II Početak i rokovi zakupa**

Rok u kojem će se zaključiti ugovor sa najpovoljnijim ponuđačem je 15 (petnaest) dana od dana pravosnažnosti Odluke o izboru najpovoljnijeg ponuđača i dodjeli u zakup poslovnog prostora, a koja će biti dostavljena svim ponuđačima, i okončanja svih procedura prema Pravilniku o zakupu prostora na Univerzitetu u Sarajevu (Prečišćen tekst).

Početak zakupa počinje trajati od dana potpisivanja ugovora.

**III Priprema ponude**

Ponuda za učešće na javnom oglasu mora da sadrži:

* osnovne podatke o ponuđaču (ime i prezime, adresa, JMB i drugi podaci za fizičko lice, ako ponuđač već obavlja djelatnost ovjerenu kopiju Rješenja o obavljanju samostalne djelatnosti ne stariju od 6 mjeseci);
* ukoliko se ponuđač javlja kao fizičko lice, Ugovor se primjenjuje po dobivanju odobrenja za osnivanje djelatnosti od strane nadležne općine;
* ovjerenu kopiju rješenja o upisu u sudski registar sa svim prilozima za pravno lice;
* dokaz o uplaćenom depozitu;

Ponuđači su dužni da uplate novčani depozit u iznosu tri mjesečne početne zakupnine i dostave primjerak uplatnice ispunjen na sljedeći način:

Svrha doznake: Prihodi od iznajmljivanja prostora Univerzitet u Sarajevu – Građevinski fakultet

Primalac: DEPOZITNI RAČUN KANTONA SARAJEVO

Račun primaoca: 1411965320008475

Vrsta prihoda: 722631

Općina: 077

Budžetska organizacija: 3502015

Poziv na broj: 0000000034

**Napomena:** Prema članu 7. Pravilnika o zakupu prostora na Univerziteta u Sarajevu (Prečišćeni tekst), iznos depozita ponuđača s kojim se zaključi ugovor o zakupu poslovnog prostora, smatrat će se njegovom garancijom za uredno plaćanje zakupnine, a ostalim učesnicima u javnom oglasu, uplaćeni depozit će se vratiti u roku od 8 dana od dana donošenja odluke o izboru najpovoljnijeg ponuđača. Ako odabrani ponuđač ne zaključi ugovor i ne preuzme prostor u određenom roku smatrat će se da je odustao od ugovora i neće mu se vraćati uplaćeni iznos depozita.

* ponuđeni iznos zakupnine koji se ne smije ispravljati i mora glasiti na cijelu novčanu jedinicu zvanične valute u BiH, u formi ovjerene Izjave;
* uvjerenje Porezne uprave i Uprave za indirektno oporezivanje BiH o izmirenim direktnim i indirektnim poreskim obavezama;
* uvjerenje Porezne uprave o izmirenim doprinosima (PIO/MIO i zdravstveno);
* dokaz da nad pravnim licem nije pokrenut ili otvoren stečaj ili likvidacija;
* dokaz da ponuđač nije osuđen u sudskom postupku za kršenje zakona u smislu njegovog poslovnog ponašanja u periodu od pet godina, koji je prethodio datumu podnošenja zahtjeva ili ponude;
* dokaz da ponuđač nije proglašen krivim za ozbiljan profesionalni prekršaj od strane nadležnog suda u periodu od pet godina i da je taj prekršaj prethodio datumu podnošenja ponude;
* potvrda o likvidnosti transakcijskog (ih) računa;
* ukoliko je ponuđač već ranije bio zakupoprimac poslovnog prostora na Univerzitetu u Sarajevu ili na nekoj od organizacionih jedinica Univerziteta u Sarajevu, potvrdu zakupodavca da je ponuđač uredno izmirio sve obaveze iz prethodnog zakupnog odnosa, te potvrdu da je ponuđač bio uredan zakupoprimac.

Sva tražena uvjerenja podnose se u originalu ili ovjerenoj fotokopiji i ne mogu biti starija od 3 (tri) mjeseca.

**IV Procedure**

Prema članu 7. Pravilnika o zakupu poslovnog prostora na Univerzitet u Sarajevu (Prečišćeni tekst), javni oglas traje 8 (osam) dana od dana objavljivanja, a ponude se dostavljaju pisano putem protokola ili poštom, u zapečaćenoj koverti, sa čitko naznačenim nazivom (ime i prezime), sjedištem (adresa) i brojem telefona podnosioca ponude i sa sa naznakom „Ponuda za zakup poslovnog prostora“, na adresu: Univerzitet u Sarajevu – Građevinski fakultet, Patriotske lige 30, Sarajevo.

Nepotpune i neblagovremene prijave neće se uzeti u razmatranje.

Odabir najpovoljnijeg ponuđača će biti urađen u skladu s članom 9. Pravilnika o zakupu prostora na Univerzitetu u Sarajevu (Prečišćeni tekst).

Odluka o izboru najpovoljnijeg ponuđača bit će dostavljena svim ponuđačima u roku od 7 (sedam) dana od dana donošenja odluke.

Kontakt osoba: Admir Soldin, tel: 033/278-400, email: gfsa@gf.unsa.ba.

DEKAN

Prof.dr. Samir Dolarević, dipl. ing. građ.